Държавен вестник, бр. 65, 2017 г., стр. 59

БРОЙ  65	
Д Ъ Р Ж А В Е Н  В Е С Т Н И К 	
СТР.  59  
§ 7. По предложението на ФК за промени 
на срещи по утвърдени програми се заплащат 
такси, утвърдени в Правилника за финансовите 
взаимоотношения на БФС. При промяна на час 
такси не се заплащат.
§ 8. За редовността на състезатели и срещи
(1) Решения по редовността на футболисти, 
предизвикани по каквито и да е причини, посо-
чени в наредбата, се вземат само в рамките на 
текущата спортносъстезателна година.
(2) Футболист, на който е наложено дисципли-
нарно наказание спиране на правата за определен 
брой футболни срещи или за определен период 
от време, се счита за нередовен футболист за 
съответния брой срещи или период от време.
(3) Футболист, картотекиран с документи 
с невярно съдържание, се счита нередовен с 
всички произтичащи от това последствия за 
футболиста и за ФК, който го е картотекирал.
(4) Футболист, който е редовно картотекиран 
и е взел участие в среща на отбор на даден ФК 
и който без надлежна промяна в картотеката 
вземе участие в официална футболна среща от 
името на друг ФК, е нередовен във втория ФК 
(считано от датата на участието му във втория 
ФК). В тези случаи на футболиста се налага 
дисциплинарно наказание спиране на правата 
за периода до края на текущата спортносъсте-
зателна година.
(5) Футболист аматьор, подписал молби за 
картотекиране от името на повече от един ФК 
и получил повече от един футболен паспорт в 
трансферните периоди, е редовен за този ФК, 
където е започнал да се състезава или е изтърпял 
дисциплинарно наказание в официални срещи, 
при условие че е спазен Правилникът за статута 
на футболистите.
(6) На ФК, допуснал включване в отбора си 
на нередовен състезател в среща по системата 
на елиминиране, се налага дисциплинарно на-
казание служебна загуба при служебен резултат 
0:3 в полза на противниковия отбор.
(7) Когато във футболен отбор в официални 
срещи за първенството и турнира за Купата на 
България участва нередовен състезател, се при-
съжда служебна загуба при служебен резултат 
3:0 в полза на редовния отбор само за срещите, 
за които са подадени жалби в установения срок. 
Това не се отнася при разследване по чл. 35, 
ал. 2 от наредбата.
(8) При неспазване на чл. 20, ал. 1, букви „ж“ 
и „з“ ФК не се допуска до участие в първенството 
на Първа лига, и съответно Втора лига.
(9) ФК, допуснал нередовен футболист в 
отбора си в официална среща от аматьорския 
футбол (наказан, с чужда картотека и др.), освен 
предвидените други дисциплинарни наказания, 
се наказва и с имуществена санкция в размер 
200 лв.
§ 9. В случаите на отказ на ФК да участва с 
отбор или на наказание, водещо до преминаване 
на отбор в по-ниско ниво или група преди започ-
ване на нов шампионат, мястото на извадения 
отбор се заема при условията на чл. 5, ал. 7. 
Ако отказът бъде извършен или наказанието 
влезе в сила по време на първенството, броят 
на изпадащите отбори се намалява. Въпросът 
за попълване състава на групата за следващото 
първенство се решава от съответния админи-
стриращ орган при условията на чл. 5.
§ 10. (1) Всички предавания – директно, на 
запис или чрез репортажи, на срещи от пър-
венствата и турнирите по футбол в Република 
България с участието на ФК се осъществя-
ват само и единствено от медиите, които са 
придобили съответни права да осъществяват 
такива предавания (преносители на образ и 
звук), било то по договор, сключен договор с 
Българския футболен съюз, или по договор с 
лицето, на което БФС е прехвърлило/отстъпило 
съответни права да договаря отстъпването на 
права за такива предавания. След изготвянето 
на програмата срещите за директно предаване 
се уточняват по място, ден и час в графика на 
редовния кръг и не могат да бъдат насрочвани 
по реда, предвиден в чл. 45 и 46.
(2) ФК нямат право самостоятелно да до-
говарят със или да разрешават на каквито и 
да било медии (кабелни, ефирни телевизии 
или други електронни медии) да заснемат и/
или излъчват картина или звук (пряко или на 
запис) от официални срещи с тяхно участие. 
ФК нямат право да предоставят на която и да 
било медия заснетите от ФК материали от офи-
циални футболни срещи (независимо от това, 
дали заснемането е било извършено за нуждите 
на администриращия орган или за друга цел). 
Запис и излъчване се извършва само съгласно 
договора, сключен от БФС със съответната 
медия или с друг приобретател на ТВ правата.
(3) ФК домакин няма право да спира или 
възпрепятства излъчването на предварително 
уточнена футболна среща от вътрешния кален-
дар съгласно Закона за физическото възпитание 
и спорта и Правилника за статута на ФК член 
на БФС.
(4) ФК домакин на футболна среща, пред-
видена за директно излъчване, е длъжен да 
осигури по смисъла на чл. 28, ал. 17 подходящо 
помещение за студио на официалния носител 
на телевизионните права. Ръководствата на ФК 
участници във футболната среща са длъжни да 
осигурят предварително заявените от официал-
ния носител на телевизионните права треньори 
и състезатели от техните отбори за участие в 
интервюта след срещата и заключителната прес-
конференция, организирана от правоимащия 
преносител на образ и звук. Неизпълнението 
на тези задължения се наказва с имуществени 
санкции по Дисциплинарния правилник. Извън 
административната и финансовата отговорност 
по тази наредба и по Дисциплинарния правил-
ник при нарушения на разпоредбите на този 
член ФК носи пълна имуществена отговорност 
за претърпените загуби и пропуснати ползи 
от официалния преносител на образ и звук 
по сключени от него договори с трети лица. 
Извършените от ПФК нарушения по този член 
се констатират по предложение на официалния 
преносител на образ и звук с двустранно подпи-
сан протокол между него и делегата на БФС, 
в който се отбелязва видът на нарушението и